Donald Trump: 'Ek sal julle nie in die steek laat' | Maroela Media
Trump saam met sy vrou Melania en hul seun Barron na sy oorwinningstoespraak. Foto: AP Photo/John Locher
Trump het, omring deur sy gesin en verkiesingspan, gesê dit is tyd dat Amerikaners saamkom as een verenigde volk. "Ek sal 'n president wees vir alle Amerikaners. Ek sal uitreik na diegene wat my nie ondersteun het nie. Ons moet almal die land verenig."
Hy het gesê as almal saamwerk, kan hulle begin om die land te herbou. "Miljoene mense sal werk wanneer ons die VSA begin herbou. Niks wat mense vir die toekoms wil hê, is buite hul bereik nie, ons sal nie langer vir niks minder as die beste skik nie."
Volgens Trump sal Amerika "gemeenskaplike gronde" soek in sy verhouding met die internasionale gemeenskap en nie vyandigheid nie. Trump het sy ouers, familie en verkiesingspan bedank en gesê hy is baie gelukkig dat hy heelpad hul ondersteuning geniet het.
"Dit word as 'n historiese gebeurtenis beskryf. Dit kan nie een wees as ek julle in die steek laat nie. Ek belowe ek sal julle nie in die steek laat nie. Ek sien baie daarna uit om jul president te wees."
Trump het gesê hul werk vir die verkiesingsveldtog is verby, maar dat die werk vir hul "beweging" nou eers begin. "Ons gaan dadelik aan die werk spring en hopelik doen ons 'n werk wat julle sal trots maak op my as president. Dit is my eer. Ek is lief vir die land."
Trump is in 2005 getroud met die model Melania Trump. Hy was twee keer vantevore getroud. Trump het vyf kinders, drie uit sy huwelik met Ivana Trump. Hy het ook 'n dogter saam met die aktrise Marla Maples en 'n seun saam met Melania.
Sy jarelange betrokkenheid by 'n realiteitstelevisieprogram oor entrepreneurskap, The Apprentice, waarin hy week na week potensiële werksaansoekers afgedank het met die woorde "you're fired", was 'n reusesukses. Hy het in Junie 2015 aangekondig dat hy vir president sal staan.
Wys net God is in beheer. Ek het Julie al gekyk na die video op youtube "Trump chosen by God to stop America's destruction" gaan kyk gerus. Die profesie is al 2011 deur ñ Engel aan die persoon gegee.
Dink ek moet my visums/groenkaart wat ookal gereed begin kry om Amerika toe te emigreer, ek dink dinge gaan nou daar begin gebeur. Hier gaan ons nie wen nie.
Ons hoop regtig daar kom n verskil. Die wereld is moeg vir oorlog en rassisme.
VADER IS OOK HIER IN BEHEER – DIT KAN HOM NET N SEKONDE NEEM OM ONS BLANKE BOEREVOLK TE KOM VERLOS – BLY OP JOU KNIEE
Trump …vir winde van verandering wat ook oor die suide van Afrika sal waai. Die betreurenswaardiges van gister is die leiers vandag. Daar is opwindende tye op hande waarby ook Afrikaners gaan baat.